

**H O T Ă R Â R E**

**privind constituirea dreptului de administrare asupra imobilului înscris**

**în Cartea funciară nr. 272027 Cluj-Napoca în favoarea Aeroportului**

**Internațional ”Avram Iancu” Cluj R.A.**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 96 din 22.05.2025 privind constituirea dreptului de administrare asupra imobilului înscris în Cartea funciară nr. 272027 Cluj-Napoca în favoarea Aeroportului Internațional ”Avram Iancu” Cluj R.A., propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 20431/2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 20432/2025 şi de Avizul cu nr. 20431 din 27.05.2025 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare :

* Adresa Aeroportului Internațional ”Avram Iancu” Cluj R.A. nr. 4638/01.04.2025, înregistrată la Consiliul Județean Cluj sub nr. 14708/02.04.2025;
* prevederile art. 2, art. 16 alin. (2), art. 17, art. 50 alin. (4) și ale art. 55 alin. (1) din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* prevederile art. 2 din Hotărârea Guvernului nr. 261/2023 privind actualizarea valorii de inventar a unui imobil aflat în domeniul public al statului şi în administrarea Ministerului Afacerilor Interne - Unitatea Specială de Aviaţie Cluj-Napoca, ca urmare a reevaluării, trecerea acestuia în domeniul public al judeţului Cluj şi pentru actualizarea anexei nr. 1 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului;
* prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În conformitate cu dispozițiile:

* art. 108 lit. a), art. 173 alin. (1) lit. c) și alin. (4) lit. a), art. 287 lit. b), art. 297 alin. (1) lit. a) și ale art. 298 - 301 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 554, art. 858 – 862 și ale art. 867 - 870 din Legea privind Codul civil nr. 287/2009, republicată, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă transmiterea din administrarea Consiliului Județean Cluj în administrarea Aeroportului Internațional ”Avram Iancu” Cluj R.A. a imobilului – teren -proprietate publică a Județului Cluj, situat în Municipiul Cluj-Napoca, str. Traian Vuia, nr. 149, Județul Cluj, înscris în Cartea funciară nr. 272027 Cluj-Napoca cu nr. cad. 272027, în suprafață de 30.342 mp, cu o valoare de inventar de 4.354.200,00 lei.

**Art. 2.** Predarea-primirea materială a imobilului identificat la art. 1 se realizează pe bază de proces-verbal încheiat între reprezentanții Consiliului Județean Cluj și reprezentanții Aeroportului Internațional ”Avram Iancu” Cluj R.A., în termen de 30 zile de la data comunicării prezentei hotărâri.

**Art. 3.** După preluarea imobilului transmis potrivit art. 1, Aeroportul Internațional ”Avram Iancu” Cluj R.A. îl va utiliza exclusiv în scopul realizării unor facilităţi de tip platformă cu locuri de parcare, accesuri auto şi pietonale cu dotările aferente şi a infrastructurii tehnico-edilitare pentru serviciile publice de transport persoane în zona de transfer şi acces în Municipiul Cluj-Napoca, conform Strategiei integrate de dezvoltare urbană pentru Zona Metropolitană Cluj-Napoca.

**Art. 4.** Aparatul de specialitate al Consiliului Județean Cluj va proceda la actualizarea datelor din evidenţa cantitativ-valorică și va opera modificările corespunzătoare în Anexele nr. 1 și nr. 28 din Hotărârea Consiliului Județean Cluj nr. 143/2008 pentru aprobarea inventarului bunurilor din domeniul public al Județului Cluj, cu modificările şi completările ulterioare.

**Art. 5.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanțe, Resurse Umane și Direcția Juridică, precum și Aeroportul Internațional ”Avram Iancu” Cluj R.A.

**Art. 6.** Prezenta hotărâre se comunică Direcției Generale Buget-Finanțe, Resurse Umane; Direcției Juridice; Aeroportului Internațional ”Avram Iancu” Cluj R.A., precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  p. **SECRETAR GENERAL AL JUDEŢULUI,**

**Alin Tișe Simona Gaci**

**Nr. 94 din 27 mai 2025**

Prezenta hotărâre a fost adoptată cu 30 voturi “pentru”, 3 voturi ”împotivă” și 2 ”abțineri”, iar un membru al Consiliului județean nu a votat, fiind astfel respectate prevederile legale privind majoritatea de voturi necesară.